Document ID: 32009R0271

32009R0271
L 091/5
SLUŽBENI LIST EUROPSKE UNIJE
02.04.2009.
UREDBA KOMISIJE (EZ) br. 271/2009
od 2. travnja 2009.
o odobrenju pripravka endo-1,4-beta-ksilanaze i endo-1,4-beta-glukanaze kao dodatka hrani za odbijenu prasad, tovne piliće, kokoši nesilice, tovne pure i tovne patke (nositelj odobrenja BASF SE)
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
budući da:
(1)
Uredbom (EZ) br. 1831/2003 utvrđuje se odobravanje dodataka hrani za životinje za korištenje u hranidbi životinja, te osnova i postupci za izdavanje takvog odobrenja.
(2)
U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu ovoj Uredbi. Tom su zahtjevu priloženi podaci i dokumenti propisani člankom 7. stavkom 3. Uredbe (EZ) br. 1831/2003.
(3)
Zahtjev se odnosi na odobrenje enzimskoga pripravka endo-1,4-beta-ksilanaze dobivenog od Aspergillus niger (CBS 109.713) i endo-1,4-beta-glukanaze dobivenog od Aspergillus niger (DSM 18404) kao dodatka hrani za odbijenu prasad, tovne piliće, kokoši nesilice, tovne pure i tovne patke, svrstanog u skupinu dodataka hrani za životinje „Zootehnički dodaci”.
(4)
Iz mišljenja Europske agencije za sigurnost hrane (Agencija) od 3. prosinca 2008. i 9. prosinca 2008. (2), proizlazi da enzimski pripravak endo-1,4-beta-ksilanaze dobiven od Aspergillus niger (CBS 109.713) i endo-1,4-beta-glukanaze dobiven od Aspergillus niger (DSM 18404), kako ga proizvodi podnositelj zahtjeva BASF SE, nema nepovoljan učinak na zdravlje životinja, zdravlje ljudi i okoliš i da učinkovito poboljšava rezultate u prasadi i tovnih pilića, te iskoristivost hrane u tovnih pura i kokoši nesilica. Na temelju podataka za tovne piliće, pretpostavlja se da je pripravak učinkovit i za tovne patke. Agencija je nadalje zaključila da proizvod može uzrokovati preosjetljivost kože i dišnih organa. Agencija ne smatra da postoji potreba za posebnim zahtjevima za monitoring nakon stavljanja u promet. Tim je mišljenjem također potvrđeno izvješće o metodi analize dodatka hrani za životinje u hrani za životinje, koje je izradio Referentni laboratorij Zajednice osnovan Uredbom (EZ) br. 1831/2003.
(5)
Procjena toga pripravka pokazuje da su zadovoljeni uvjeti za odobrenje predviđeni člankom 5. Uredbe (EZ) br. 1831/2003. Sukladno tomu treba odobriti korištenje toga pripravka, kako je definirano u Prilogu ovoj Uredbi.
(6)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravak definiran u Prilogu, koji pripada skupini dodataka hrani za životinje „Zootehnički dodaci” i funkcionalnoj grupi „Poboljšivači probavljivosti”, odobrava se kao dodatak hrani za životinje u hranidbi životinja pod uvjetima utvrđenima u tome Prilogu.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 2. travnja 2009.

Labels: 3
17
6